CELEX: 
Language: lt
Date: 2020-07-17 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2016/1011 papildomas nuostatomis dėl lyginamojo indekso pažymoje pateiktino paaiškinimo, kaip kiekviename pateiktame ir paskelbtame lyginamajame indekse atsižvelgiama į aplinkosaugos, socialinius ir valdymo kriterijus

EUROPOS
                             KOMISIJA

                                                       Briuselis, 2020 07 17
                                                       C(2020) 4744 final

                 KOMISIJOS DELEGUOTASIS REGLAMENTAS (ES) …/...

                                          2020 07 17

        kuriuo Europos Parlamento ir Tarybos reglamentas (ES) 2016/1011 papildomas
     nuostatomis dėl lyginamojo indekso pažymoje pateiktino paaiškinimo, kaip kiekviename
        pateiktame ir paskelbtame lyginamajame indekse atsižvelgiama į aplinkosaugos,
                                socialinius ir valdymo kriterijus

                                    (Tekstas svarbus EEE)

LT                                                                                          LT
 ---pagebreak---                                  AIŠKINAMASIS MEMORANDUMAS

     1.       DELEGUOTOJO AKTO BENDROSIOS APLINKYBĖS
     1.1.     Bendrosios aplinkybės
     2015 m. Europos Sąjunga pasirašė Paryžiaus klimato susitarimą. Paryžiaus klimato susitarime
     nustatytas tikslas aktyviau imtis atsako į klimato kaitą priemonių, be kita ko, užtikrinant, kad
     investicijų srautai atitiktų išmetamo šiltnamio efektą sukeliančių dujų kiekio mažėjimo
     trajektoriją ir klimato kaitos poveikiui atsparų vystymąsi.
     Komunikate dėl Europos žaliojo kurso patvirtinamas poreikis siųsti ilgalaikius signalus
     siekiant nukreipti finansų ir kapitalo srautus į žaliąsias investicijas ir išvengti neišnaudojamo
     turto. Šiuo deleguotuoju aktu siekiama prisidėti prie šio konkretaus tikslo. Jis taip pat
     grindžiamas ankstesniu 2018 m. kovo mėn. Tvaraus augimo finansavimo veiksmų planu,
     kuriuo numatoma išsami plataus užmojo tvaraus finansavimo strategija ir siekiama
     perorientuoti finansavimo srautus į tvarias investicijas, kad būtų užtikrintas tvarus ir įtraukus
     augimas.
     Apskritai kalbant, Europos žaliasis kursas – tai Europos Sąjungos atsakas į klimato ir
     aplinkosaugos problemas, kurias spręsti yra pamatinė šios kartos užduotis. Tai nauja augimo
     strategija, kuria siekiama pertvarkyti ES į teisingą ir klestinčią visuomenę su modernia,
     veiksmingai išteklius naudojančia ir konkurencinga ekonomika, kurioje 2050 m. nebebūtų
     grynojo išmetamo šiltnamio efektą sukeliančių dujų kiekio, kurioje būtų saugoma aplinka ir
     piliečių sveikata, o ekonomikos augimas būtų atsietas nuo išteklių naudojimo. Kadangi
     įmonės ir namų ūkiai per ateinantį dešimtmetį turės imtis didžiosios dalies tvarių investicijų,
     labai svarbu siųsti aiškius ilgalaikius signalus, siekiant skatinti investuotojus orientuotis į
     tvarias investicijas.
     Europos Parlamento ir Tarybos reglamentu (ES) 2016/10111 (Lyginamųjų indeksų
     reglamentas) sukuriama bendra sistema, kuria užtikrinamas su finansinėmis priemonėmis,
     finansinėmis sutartimis ar investiciniais fondais Europos Sąjungoje susietų lyginamųjų
     indeksų tikslumas ir teisingumas. Taip siekiama sklandesnio vidaus rinkos veikimo ir kartu
     užtikrinama aukšto lygio vartotojų ir investuotojų apsauga.
     2018 m. gegužės 24 d. Komisija paskelbė pasiūlymą iš dalies pakeisti Lyginamųjų indeksų
     reglamentą pagal Tvaraus augimo finansavimo veiksmų planą, šiuo pasiūlymu siekdama
     nustatyti Sąjungos anglies pėdsako mažinimo lyginamųjų indeksų metodikos standartus.
     Europos Parlamento ir Tarybos reglamente (ES) 2019/20892, kuriuo iš dalies keičiamas
     Lyginamųjų indeksų reglamentas, sukuriama nauja lyginamųjų indeksų kategorija,
     vadinamieji ES klimato lyginamieji indeksai (ES prisitaikymo prie klimato kaitos lyginamieji
     indeksai ir ES su Paryžiaus susitarimu suderinti lyginamieji indeksai), ir numatomas su
     tvarumu susijusios lyginamųjų indeksų informacijos atskleidimas.
     1.2.     Deleguotojo reglamento tikslas

     1
            2016 m. birželio 8 d. Europos Parlamento ir Tarybos reglamentas (ES) 2016/1011 dėl indeksų, kurie
            kaip lyginamieji indeksai naudojami finansinėse priemonėse ir finansinėse sutartyse arba siekiant
            įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir
            2014/17/ES bei Reglamentas (ES) Nr. 596/2014 (OL L 171, 2016 6 29, p. 1).
     2
            2019 m. lapkričio 27 d. Europos Parlamento ir Tarybos reglamentas (ES) 2019/2089, kuriuo dėl ES
            prisitaikymo prie klimato kaitos lyginamųjų indeksų, ES su Paryžiaus susitarimu suderintų lyginamųjų
            indeksų ir su tvarumu susijusios lyginamųjų indeksų informacijos atskleidimo iš dalies keičiamas
            Reglamentas (ES) 2016/1011 (OL L 317, 2019 12 9, p. 17).

LT                                                      1                                                          LT
 ---pagebreak---      Šio deleguotojo reglamento tikslas – pateikti paaiškinimą, kurį lyginamojo indekso
     administratoriai turi įtraukti į lyginamojo indekso pažymą, kaip kiekviename pateiktame ir
     paskelbtame lyginamajame indekse ar, kai taikytina, lyginamųjų indeksų grupėje
     atsižvelgiama į aplinkosaugos, socialinius ir valdymo (ASV) kriterijus.
     Dėl jų pobūdžio ir ypatumų lyginamaisiais indeksais, apimančiais kredito rizikos perleidimo
     išvestines finansines priemones, pavyzdžiui, kredito įsipareigojimų neįvykdymo apsikeitimo
     sandorius, į ASV kriterijus atsižvelgti neįmanoma. Be to, žinomų indeksų, kurių struktūra
     būtų grindžiama finansiniais susitarimais dėl skirtumų arba apyvartiniais taršos leidimais,
     nėra. Todėl reikalavimas paaiškinti, kaip kiekviename pateiktame ir paskelbtame
     lyginamajame indekse ar lyginamųjų indeksų grupėje atsižvelgiama į ASV kriterijus, tokiems
     lyginamiesiems indeksams neturėtų būti taikomas.
     1.3.    Teisinis pagrindas
     Šis deleguotasis reglamentas grindžiamas Lyginamųjų indeksų reglamento 27 straipsnio 2b
     dalyje nustatytu įgaliojimu.

     2.      KONSULTACIJOS PRIEŠ PRIIMANT TEISĖS AKTĄ
     2018 m. birželio mėn. Komisija subūrė techninę ekspertų grupę tvarių finansų klausimais
     (TEG). Viena iš TEG užduočių – teikti Komisijai rekomendacijas dėl ASV kriterijų
     atskleidimo reikalavimų, kuriuos reikia įtraukti į lyginamojo indekso pažymą.
     2019 m. birželio mėn. TEG paskelbė tarpinę ataskaitos redakciją, dėl kurios 2019 m. vasarą
     buvo prašoma teikti grįžtamąją informaciją.
     2019 m. rugsėjo 30 d. TEG paskelbė galutinę ataskaitą. Ši galutinė ataskaita yra paskelbta
     adresu
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     2019 m. rudenį ir per pirmąjį 2020 m. pusmetį Komisijos pareigūnai rengė susitikimus su
     suinteresuotaisiais subjektais, kad aptartų būsimas deleguotąsias priemones. Pagal geresnio
     reglamentavimo taisykles deleguotųjų aktų projektai 2020 m. balandžio–gegužės mėn.
     keturias savaites buvo skelbiami geresnio reglamentavimo portale kviečiant teikti grįžtamąją
     informaciją. Į šių konsultacijų klausimus iš viso atsakė 36 suinteresuotieji subjektai. Be to,
     2020 m. gegužės mėn. deleguotųjų aktų projektai buvo pristatyti Europos vertybinių popierių
     komiteto ekspertų grupės (EGESC) posėdyje; juos aptarė valstybių narių ekspertai
     dalyvaujant Europos Parlamento stebėtojams.

     3.      POVEIKIO VERTINIMAS
     Pagal Lyginamųjų indeksų reglamentą, iš dalies pakeistą Reglamentu (ES) 2019/2089,
     Komisija įgaliojama nustatyti su tvarumu susijusias lyginamųjų indeksų priemones. Čia
     aktualūs trys aspektai: minimalieji ES prisitaikymo prie klimato kaitos lyginamųjų indeksų ir
     ES su Paryžiaus susitarimu suderintų lyginamųjų indeksų sudarymo reikalavimai,
     paaiškinimo, kaip pagrindiniais lyginamųjų indeksų metodikos elementais atsižvelgiama į
     ASV kriterijus, minimalus turinys ir lyginamojo indekso administratoriaus to indekso
     pažymoje pateiktina informacija apie tai, kaip atsižvelgiama į ASV kriterijus.
     Komisija įgaliojo TEG parengti technines rekomendacijas dėl visų šių aspektų. 2019 m.
     rugsėjo mėn. po daugelio apskritojo stalo diskusijų su suinteresuotaisiais subjektais, praktinių
     seminarų ir šešių savaičių grįžtamosios informacijos teikimo laikotarpio (2019 m. vasarą)

LT                                                  2                                                   LT
 ---pagebreak---      TEG paskelbė galutinę ataskaitą dėl klimato lyginamųjų indeksų ir lyginamųjų indeksų ASV
     kriterijų atskleidimo.
     TEG ataskaita
     TEG galutinėje ataskaitoje pateikiami minimalieji ES prisitaikymo prie klimato kaitos
     lyginamųjų indeksų ir ES su Paryžiaus susitarimu suderintų lyginamųjų indeksų sudarymo
     reikalavimai bei minimalieji ASV kriterijų atskleidimo reikalavimai, taikytini visiems
     lyginamiesiems indeksams su keliomis išimtimis.
     Komisija išnagrinėjo visas gautas pastabas, įskaitant TEG ataskaitą ir atsiliepimus į TEG
     kvietimą teikti grįžtamąją informaciją bei duomenis, kuriuos Komisijai dvišaliuose
     susitikimuose ar telefoninėse konferencijose pateikė suinteresuotieji subjektai.
     Nors Komisija iš esmės pritaria TEG pasirinktam požiūriui, deleguotieji aktai vis dėlto keliais
     aspektais neatitinka TEG ataskaitos, visų pirma, kiek tai susiję su ASV kriterijų atskleidimo
     reikalavimais. Norima racionalizuoti ir supaprastinti TEG požiūrį, kad rodiklių rinkinys ir
     informacija, kurią turėtų atskleisti lyginamųjų indeksų administratoriai, būtų aiškesni.
     Pakeitimai yra suformuluoti paprastai, jais patikslinamos TEG pateiktos techninės
     rekomendacijos, padidinamas skaidrumo lygis ir užtikrinamas didesnis nuspėjamumas
     lyginamųjų indeksų administratoriams.
     Nustatydama minimaliuosius ES prisitaikymo prie klimato kaitos lyginamųjų indeksų ir ES su
     Paryžiaus susitarimu suderintų lyginamųjų indeksų sudarymo kriterijus Komisija vadovavosi
     pagrindiniu proporcingumo principu ir kartu lyginamųjų indeksų administratoriams paliko
     tam tikrą lankstumą.
     Proporcingumas
     Deleguotuosiuose aktuose taip pat patikslinami įgaliojimai, susiję su naujaisiais ES klimato
     lyginamaisiais indeksais ir ASV kriterijų atskleidimo reikalavimais, nustatytais Lyginamųjų
     indeksų reglamente ir užtikrinančiais, kad pastarasis būtų taikomas proporcingai.
     Atsižvelgdama į TEG ataskaitą ir iš suinteresuotųjų subjektų gautą grįžtamąją informaciją
     Komisija siekė nustatyti proporcingą požiūrį į minimaliuosius ES prisitaikymo prie klimato
     kaitos lyginamųjų indeksų ir ES su Paryžiaus susitarimu suderintų lyginamųjų indeksų
     sudarymo reikalavimus bei minimaliuosius ASV kriterijų atskleidimo reikalavimus, taikomus
     lyginamųjų indeksų administratoriams.
     Vykdydama Lyginamųjų indeksų reglamente nustatytus įgaliojimus Komisija mano, kad
     reikia atskirti ASV kriterijų atskleidimo reikalavimus, susijusius su metodika, ir ASV kriterijų
     atskleidimo lyginamojo indekso pažymoje reikalavimus, nes jais siekiama skirtingų tikslų
     investuotojų atžvilgiu.
     Šiuo metu lyginamųjų indeksų administratoriai neprivalo atskleisti ASV kriterijų sąrašo, nors
     kai kurie iš jų tai jau daro vadinamosiose informacijos suvestinėse. Taigi ši užduotis tik kai
     kuriems iš jų bus nauja. Komisijos tikslas – kuo labiau suderinti jau esamą rinkos praktiką ir
     rodiklius siekiant išvengti neproporcingų išlaidų. Todėl ASV kriterijai yra grindžiami TEG
     ataskaitoje, dėl kurios vyko išsamios rinkos konsultacijos, pateikta rekomendacija. Komisija
     taip pat siūlo toliau tobulinti TEG siūlomą požiūrį, visų pirma, racionalizuoti atskleistinų
     ASV kriterijų sąrašą, supaprastinti vartojamą terminologiją ir, kai taikytina, pateikti nuorodas
     į tarptautinius standartus, sutartis ir konvencijas.
     Be to, Komisija neketina suteikti įgaliojimų atskleisti ASV kriterijų visų lyginamųjų indeksų
     atžvilgiu, nes šiam aspektui išnagrinėti tuo pačiu metu vyksta atskiras darbo procesas pagal
     Tvarių finansų veiksmų planą.

LT                                                  3                                                   LT
 ---pagebreak---      Galiausiai, nors TEG ataskaitoje rekomenduojama naudoti žaliųjų ir rudųjų akcijų santykį, šis
     rodiklis į deleguotuosius aktus nėra įtraukiamas, nes šios sąvokos ES lygmeniu dar nėra
     apibrėžtos ir šiuo metu yra nagrinėjamos vykdant atskirą darbo procesą pagal būsimąjį
     taksonomijos reglamentą.
     Lankstumas
     Deleguotajame akte nustatytais reikalavimais, taikomais minimaliesiems ES prisitaikymo prie
     klimato kaitos lyginamųjų indeksų ir su Paryžiaus susitarimu suderintų lyginamųjų indeksų
     standartams, išlaikomas tam tikras lankstumas rengiant lyginamųjų indeksų metodiką, kad
     rinkoje būtų galima kurti naujoviškas strategijas ir prisitaikyti prie konkrečių investuotojų
     poreikių.
     Kalbant apie deleguotąjį aktą dėl paaiškinimo, kaip į ASV kriterijus atsižvelgiama lyginamųjų
     indeksų metodikoje, minimalaus turinio, lyginamųjų indeksų administratoriai turėtų skelbti tik
     tuos ASV kriterijus, kuriuos jie naudoja siekdami ASV tikslų, ir informaciją apie tai, kaip jie
     tai daro.
     Galiausiai, kalbant apie deleguotąjį aktą dėl lyginamojo indekso pažymos, lyginamųjų
     indeksų administratoriai, nesiekiantys ASV tikslų, neprivalės laikytis šių reikalavimų, jeigu
     jie tai aiškiai nurodo atitinkamoje formoje, pateikiamoje kartu su lyginamojo indekso pažyma.

     3.1.     Sąnaudų ir naudos analizė
     Viename iš deleguotųjų aktų nustatomi minimalieji ES prisitaikymo prie klimato kaitos
     lyginamųjų indeksų ir ES su Paryžiaus susitarimu suderintų lyginamųjų indeksų rengimo
     standartai. Abiejų rūšių lyginamieji indeksai yra savanoriškas ženklinimas, tad atitinkamame
     deleguotajame akte nustatyti reikalavimai taikomi tik lyginamųjų indeksų administratoriams,
     kurie nusprendžia šių taisyklių laikytis. Kadangi deleguotajame akte yra nustatomi
     minimalieji standartai, lyginamųjų indeksų administratoriams leidžiama indeksus rengiant
     elgtis tam tikru mastu lanksčiai, kad reikalavimų laikymosi išlaidos būtų mažesnės. Apskritai
     kalbant, taikant šį požiūrį būtų užtikrintos aiškios suderintos tokių lyginamųjų indeksų
     rengimo taisyklės, kuriomis turėtų būti suteikiama galimybė sumažinti vidaus politikos
     rengimo išlaidas ir kartu sudaryti rinkoje sąlygas plėtoti naujoviškas strategijas, ir reaguojama
     į investuotojų, pageidaujančių rengti klimato aspektus apimančias investavimo strategijas,
     poreikius.
     Pagal du deleguotuosius aktus, atitinkamai dėl metodikoje taikytų ASV kriterijų atskleidimo
     ir dėl minimaliojo ASV kriterijų atskleidimo lyginamojo indekso pažymoje, lyginamųjų
     indeksų administratoriai turės pritaikyti savo IT infrastruktūrą, kad prisitaikytų prie naujo
     informacijos srauto ir atskleidimo reikalavimų. Reikėtų pabrėžti, kad jau dabar rinkoje yra
     įprasta, kad lyginamųjų indeksų administratoriai atskleidžia ASV kriterijų informaciją
     vadinamosiose informacijos suvestinėse, tad naujųjų taisyklių laikymosi išlaidos, tikėtina, bus
     nedidelės.
     Dėl ASV kriterijų informacijos, kurią turės atskleisti lyginamųjų indeksų administratoriai,
     pagerės lyginamųjų indeksų palyginamumas ir bus užtikrintas didesnis aiškumas
     investuotojams, pageidaujantiems daryti informacija pagrįstas su klimatu susijusias
     investicijas.

     3.2.     Subsidiarumo principas
     Lyginamųjų indeksų reglamentas privalomas visas ir tiesiogiai taikomas visose valstybėse
     narėse. Lyginamųjų indeksų reglamente yra numatytas pereinamasis laikotarpis, taikomas
     ypatingos svarbos lyginamiesiems indeksams ir trečiųjų šalių lyginamiesiems indeksams,

LT                                                  4                                                    LT
 ---pagebreak---      kurie gali būti ir toliau naudojami Sąjungoje be leidimo iki 2021 m. pabaigos. Lyginamųjų
     indeksų reglamento teisinis pagrindas yra Sutarties dėl Europos Sąjungos veikimo 114
     straipsnis ir visi to reglamento pakeitimai turi atitikti tą patį teisinį pagrindą.
     Vis daugiau investuotojų įgyvendina investavimo į mažo anglies dioksido kiekio technologijų
     strategijas ir, vertindami portfelinių investicijų rezultatyvumą, naudoja anglies pėdsako
     mažinimo lyginamuosius indeksus.
     Siekiant išlaikyti tinkamą ir investuotojams palankų vidaus rinkos veikimą ir užtikrinti
     vartotojų ir investuotojų aukšto lygio apsaugą, iš dalies pakeistame Lyginamųjų indeksų
     reglamente nustatyta reglamentavimo sistema, kuria Sąjungos lygmeniu nustatomi
     minimalieji reikalavimai, taikytini ES prisitaikymo prie klimato kaitos lyginamiesiems
     indeksams ir ES su Paryžiaus susitarimu suderintiems lyginamiesiems indeksams. Nustačius
     ES prisitaikymo prie klimato kaitos lyginamuosius indeksus ir ES su Paryžiaus susitarimu
     suderintus lyginamuosius indeksus, grindžiamus metodika, susieta su Paryžiaus susitarime
     išdėstytais įsipareigojimais dėl išmetamo anglies dioksido kiekio, bus lengviau užtikrinti
     didesnį skaidrumą ir išvengti ekologinio manipuliavimo.
     Nesant suderintos sistemos, kuria būtų užtikrintas pagrindinių kategorijų anglies pėdsako
     mažinimo lyginamųjų indeksų, naudojamų individualioms ar kolektyvinėms portfelinėms
     investicijoms, tikslumas ir teisingumas, tikėtina, kad dėl skirtingų požiūrių valstybėse narėse
     atsiras sklandaus vidaus rinkos veikimo kliūčių.

     4.      DELEGUOTOJO AKTO TEISINIAI ASPEKTAI
     Teisė priimti deleguotuosius aktus yra numatyta Reglamento (ES) 2016/1011 49 straipsnyje.
            1 straipsnyje pateikiamos šiame reglamente vartojamų terminų apibrėžtys.
            2 straipsnyje nurodomas paaiškinimo, kaip atsižvelgiama į ASV kriterijus, turinys.
            3 straipsnyje paaiškinama, kada lyginamųjų indeksų administratoriai turi atnaujinti
             lyginamojo indekso pažymos formą.

LT                                                 5                                                   LT
 ---pagebreak---                    KOMISIJOS DELEGUOTASIS REGLAMENTAS (ES) …/...

                                                2020 07 17

        kuriuo Europos Parlamento ir Tarybos reglamentas (ES) 2016/1011 papildomas
     nuostatomis dėl lyginamojo indekso pažymoje pateiktino paaiškinimo, kaip kiekviename
        pateiktame ir paskelbtame lyginamajame indekse atsižvelgiama į aplinkosaugos,
                                socialinius ir valdymo kriterijus

                                          (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2016 m. birželio 8 d. Europos Parlamento ir Tarybos reglamentą
     (ES) 2016/1011 dėl indeksų, kurie kaip lyginamieji indeksai naudojami finansinėse
     priemonėse ir finansinėse sutartyse arba siekiant įvertinti investicinių fondų veiklos rezultatus,
     kuriuo iš dalies keičiami direktyvos 2008/48/EB ir 2014/17/ES bei Reglamentas (ES)
     Nr. 596/20143, ypač į jo 27 straipsnio 2b dalį,
     kadangi:
     (1)    Paryžiaus susitarimu, priimtu pagal Jungtinių Tautų bendrąją klimato kaitos
            konvenciją, kurį Sąjunga patvirtino 2016 m. spalio 5 d.4 (toliau – Paryžiaus
            susitarimas), siekiama sustiprinti atsaką į klimato kaitą užtikrinant, be kita ko, kad
            investicijų srautai atitiktų išmetamo šiltnamio efektą sukeliančių dujų kiekio mažėjimo
            trajektoriją ir klimato kaitai atsparų vystymąsi;
     (2)    2019 m. gruodžio 11 d. Komisija priėmė komunikatą Europos Parlamentui, Europos
            Vadovų Tarybai, Tarybai, Europos ekonomikos ir socialinių reikalų komitetui ir
            Regionų komitetui „Europos žaliasis kursas“5. Europos žaliasis kursas yra nauja
            augimo strategija, kuria siekiama pertvarkyti Sąjungą į teisingą ir klestinčią
            visuomenę, pasižyminčią modernia, efektyviai išteklius naudojančia ir konkurencinga
            ekonomika, kurioje 2050 m. visai nebus grynojo išmetamo šiltnamio efektą
            sukeliančių dujų kiekio, o ekonomikos augimas bus atsietas nuo išteklių naudojimo.
            Įgyvendinant Europos žaliąjį kursą būtina, kad investuotojams būtų siunčiami aiškūs
            ilgalaikiai signalai siekiant išvengti neišnaudojamo turto ir užtikrinti tvarius finansus;
     (3)    pagal Reglamentą (ES) 2016/1011 lyginamųjų indeksų administratoriai lyginamojo
            indekso pažymoje turi paaiškinti, kaip kiekviename pateiktame ir paskelbtame
            lyginamajame indekse ar lyginamųjų indeksų grupėje atsižvelgiama į aplinkosaugos,
            socialinius ir valdymo (ASV) kriterijus;
     (4)    skirtingai aiškinant, kaip atsižvelgiama į ASV kriterijus, nebūtų galimybės
            lyginamuosius indeksus tinkamai palyginti, o ASV kriterijų taikymo sritis ir tikslai

     3
            OL L 171, 2016 6 29, p. 1.
     4
            2016 m. spalio 5 d. Tarybos sprendimas (ES) 2016/1841 dėl Paryžiaus susitarimo, priimto pagal
            Jungtinių Tautų bendrąją klimato kaitos konvenciją, sudarymo Europos Sąjungos vardu (OL L 282,
            2016 10 19, p. 1).
     5
            COM(2019) 640 final.

LT                                                    6                                                      LT
 ---pagebreak---            liktų neaiškūs. Todėl būtina nurodyti to paaiškinimo turinį ir nustatyti naudotiną
           formą;
     (5)   siekiant geriau pritaikyti informaciją investuotojams, reikalavimą paaiškinti, kaip
           kiekvienu pateiktu ir paskelbtu lyginamuoju indeksu ar jų grupe atsižvelgiama į ASV
           kriterijus, reikėtų grįsti pagrindiniu turtu, su kuriuo yra susieti lyginamieji indeksai.
           Šis reglamentas neturėtų būti taikomas lyginamiesiems indeksams, kurie nėra susieti
           su pagrindiniu turtu, darančiu poveikį klimato kaitai, kaip antai palūkanų normos
           lyginamiesiems indeksams ir valiutų kursų lyginamiesiems indeksams;
     (6)   paaiškinime, kaip atsižvelgiama į ASV kriterijus, reikėtų pateikti atitinkamą svarbių
           ASV kriterijų įvertinimą, palyginti su lyginamuoju indeksu, išreikštą sumine svertine
           vidutine verte. Tokio įvertinimo kiekvienos lyginamųjų indeksų sudedamosios dalies
           atžvilgiu atskleisti nereikėtų. Kai svarbu ir tinkama, lyginamųjų indeksų
           administratoriai turėtų turėti galimybę pateikti papildomą ASV informaciją;
     (7)   dėl jų savybių ir tikslų konkrečius atskleidimo reikalavimus reikėtų nustatyti ES
           prisitaikymo prie klimato kaitos lyginamiesiems indeksams ir ES su Paryžiaus
           susitarimu suderintiems lyginamiesiems indeksams, taip pat reikšmingiems obligacijų
           ir nuosavybės vertybinių popierių lyginamiesiems indeksams;
     (8)   siekdami pateikti lyginamųjų indeksų naudotojams tikslią ir aktualią informaciją
           lyginamųjų indeksų administratoriai turėtų atnaujinti pateiktą informaciją, kad į ją
           būtų įtraukti visi padaryti lyginamojo indekso pažymos pakeitimai, ir nurodyti
           informacijos atnaujinimo priežastį ir datas,
     PRIĖMĖ ŠĮ REGLAMENTĄ:

                                             1 straipsnis
                                             Apibrėžtys
     Šiame reglamente vartojamų terminų apibrėžtys:
     (a)     nuosavybės vertybiniai popieriai – biržinės akcijos;
     (b)     fiksuotosios pajamos – biržiniai skolos vertybiniai popieriai, išskyrus išleistus
             valstybės skolos vertybinių popierių emitento;
     (c)     valstybės skola – skolos vertybiniai popieriai, išleisti valstybės skolos vertybinių
             popierių emitento.

                                           2 straipsnis
      Paaiškinimas, kaip kiekviename lyginamajame indekse ar lyginamųjų indeksų grupėje
                                 atsižvelgiama į ASV kriterijus
     1.      Naudodami I priede pateiktą formą lyginamųjų indeksų administratoriai lyginamojo
             indekso pažymoje paaiškina, kaip į II priede išvardytus aplinkosaugos, socialinius ir
             valdymo (ASV) kriterijus atsižvelgiama kiekviename jų pateiktame ir paskelbtame
             lyginamajame indekse ar lyginamųjų indeksų grupėje.
             Pirmoje pastraipoje nustatytas reikalavimas palūkanų normos ir valiutų kursų
             lyginamiesiems indeksams netaikomas.
     2.      Į 1 dalyje nurodytą paaiškinimą įtraukiamas ASV kriterijų įvertinimas, palyginti su
             atitinkamu lyginamuoju indeksu ir lyginamųjų indeksų grupe, išreikštas sumine
             svertine vidutine verte.

LT                                                 7                                                   LT
 ---pagebreak---      3.      Užuot teikę visą pagal šio reglamento I priede pateiktą formą reikalaujamą
             informaciją apie atskirus lyginamuosius indeksus, lyginamųjų indeksų
             administratoriai pateiktoje lyginamojo indekso pažymoje gali tą informaciją pakeisti
             saitu į interneto svetainę, kurioje visa ta informacija yra skelbiama.
     4.      Jeigu lyginamieji indeksai susieti su įvairiu pagrindiniu turtu, lyginamųjų indeksų
             administratoriai paaiškina, kaip kiekvienos rūšies pagrindiniu turtu atsižvelgiama į
             ASV kriterijus.
     5.      Į pateikiamą paaiškinimą lyginamųjų indeksų administratoriai įtraukia nuorodą į
             atskleistų ASV kriterijų duomenų šaltinius ir naudojamus standartus.
     6.      Lyginamųjų indeksų administratoriai, atskleidžiantys papildomus ASV kriterijus
             pagal Komisijos deleguotojo reglamento (ES) …/… [LB prašoma įrašyti Komisijos
             deleguotojo reglamento, kuriuo dėl paaiškinimo, kaip lyginamųjų indeksų metodikoje
             atsižvelgiama į aplinkosaugos, socialinius ir valdymo kriterijus, minimalaus turinio
             papildomas Europos Parlamento ir Tarybos reglamentas (ES) 2016/1011, numerį ir
             nuorodą]6 1 straipsnio 4 dalį, nurodo tų papildomų ASV kriterijų įvertinimą.

                                                 3 straipsnis
                                     Pateikto paaiškinimo atnaujinimas
     Lyginamųjų indeksų administratoriai atnaujina pateiktą paaiškinimą, kai atsiranda reikšmingų
     su ASV kriterijais susijusių pakeitimų ir bet kuriuo atveju vieną kartą per metus. Jie nurodo
     atnaujinimo priežastis.

                                                   4 straipsnis
                                           Įsigaliojimas ir taikymas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 07 17

     Priimta Briuselyje                                Komisijos vardu
                                                       Pirmininkė
                                                       Ursula VON DER LEYEN

     6
            ... m. ... ... d. Komisijos deleguotasis reglamentas (ES) …/…, kuriuo dėl paaiškinimo, kaip lyginamųjų
            indeksų metodikoje atsižvelgiama į aplinkosaugos, socialinius ir valdymo kriterijus, minimalaus turinio
            papildomas Europos Parlamento ir Tarybos reglamentas (ES) 2016/1011 (OL L …, …, p. …).

LT                                                        8                                                           LT
 ---documentbreak---                              EUROPOS
                             KOMISIJA

                                                    Briuselis, 2020 07 17
                                                    C(2020) 4744 final

                                                    ANNEXES 1 to 2

                                          PRIEDAI

                                       prie dokumento

                 KOMISIJOS DELEGUOTASIS REGLAMENTAS (ES) .../...

        kuriuo Europos Parlamento ir Tarybos reglamentas (ES) 2016/1011 papildomas
     nuostatomis dėl lyginamojo indekso pažymoje pateiktino paaiškinimo, kaip kiekviename
        pateiktame ir paskelbtame lyginamajame indekse atsižvelgiama į aplinkosaugos,
                                socialinius ir valdymo kriterijus

LT                                                                                          LT
 ---pagebreak---                                    I PRIEDAS
         LYGINAMOJO INDEKSO PAŽYMOJE PATEIKTINO PAAIŠKINIMO, KAIP
         ATSIŽVELGIAMA Į APLINKOSAUGOS, SOCIALINIUS IR VALDYMO (ASV)
                              KRITERIJUS, FORMA

        LYGINAMOJO INDEKSO PAŽYMOJE PATEIKTINAS PAAIŠKINIMAS, KAIP
                      ATSIŽVELGIAMA Į ASV KRITERIJUS

                                     1 SKIRSNIS. ASV KRITERIJŲ NAGRINĖJIMAS

     1 punktas. Lyginamųjų indeksų
     administratoriaus pavadinimas.

     2 punktas. Lyginamojo indekso ar
     lyginamųjų indeksų grupės rūšis.
     Pasirinkite atitinkamą pagrindinį turtą
     iš II priede pateikto sąrašo.

     3 punktas. Lyginamojo indekso ar
     lyginamųjų indeksų grupės pavadinimas.

     4 punktas. Ar lyginamųjų indeksų           □ Taip □ Ne
     administratoriaus portfelyje yra kokių
     nors ES prisitaikymo prie klimato kaitos
     lyginamųjų indeksų, ES su Paryžiaus
     susitarimu      suderintų    lyginamųjų
     indeksų, lyginamųjų indeksų, kuriais
     siekiama ASV tikslų, ar lyginamųjų
     indeksų, kuriais atsižvelgiama į ASV
     kriterijus?

     5 punktas. Ar lyginamuoju indeksu ar       □ Taip □ Ne
     lyginamųjų indeksų grupe siekiama
     ASV tikslų?

     6 punktas. Jeigu 5 punkto atsakymas yra teigiamas, toliau pateikite išsamesnę informaciją (įvertinimą) apie II
     priede išvardytus ASV kriterijus, susijusius su kiekviena lyginamųjų indeksų grupe bendru lygmeniu.
     ASV kriterijai atskleidžiami lyginamųjų indeksų grupės lygmens sumine svertine vidutine verte.

     a) Bendrų ASV kriterijų sąrašas:           Išsami informacija apie kiekvieną kriterijų:

     b) Aplinkosaugos kriterijų sąrašas:        Išsami informacija apie kiekvieną kriterijų:

     c) Socialinių kriterijų sąrašas:           Išsami informacija apie kiekvieną kriterijų:

     d) Valdymo kriterijų sąrašas:              Išsami informacija apie kiekvieną kriterijų:

     7 punktas. Jeigu 5 punkto atsakymas yra teigiamas, toliau pateikite išsamesnę kiekvieno lyginamojo indekso
     informaciją (įvertinimą) apie II priede išvardytus ASV kriterijus priklausomai nuo atitinkamo pagrindinio turto.
     Be to, visą šią informaciją galima atskleisti pateikiant saitą į šiame paaiškinime nurodyto lyginamųjų indeksų
     administratoriaus interneto svetainę. Informacija interneto svetainėje turi būti lengvai prieinama. Lyginamųjų

LT                                                          1                                                           LT
 ---pagebreak---      indeksų administratoriai užtikrina, kad jų interneto svetainėje paskelbta informacija būtų prieinama penkerius
     metus.
     ASV kriterijų įvertinimas atskleidžiamas ne kiekvienos lyginamojo indekso sudedamosios dalies atžvilgiu, o
     lyginamojo indekso sumine svertine vidutine verte.

     a) Bendrų ASV kriterijų sąrašas:            Išsami informacija apie kiekvieną kriterijų:

     b) Aplinkosaugos kriterijų sąrašas:         Išsami informacija apie kiekvieną kriterijų:

     c) Socialinių kriterijų sąrašas:            Išsami informacija apie kiekvieną kriterijų:

     d) Valdymo kriterijų sąrašas:               Išsami informacija apie kiekvieną kriterijų:

     Saitas į informaciją apie kiekvieno
     lyginamojo indekso ASV kriterijus:

     8 punktas. Naudojami duomenys ir standartai

     a) Duomenų       šaltinių,    naudotų
     lyginamojo indekso pažymoje pateikiant
     informaciją apie ASV kriterijus,
     aprašymas.
     Aprašykite, kaip surenkami duomenys,
     naudojami lyginamojo indekso pažymoje
     pateikiant informaciją apie ASV
     kriterijus, ir ar ir kokiu mastu duomenys
     yra apskaičiuojami ar deklaruojami.

     b) Susiję standartai
     Išvardykite pagalbinius standartus,
     kurių laikytasi pateikiant informaciją
     pagal 6 ir (arba) 7 punktą.

      2 SKIRSNIS. PAPILDOMI ATSKLEIDIMO REIKALAVIMAI, TAIKOMI ES PRISITAIKYMO PRIE
                    KLIMATO KAITOS IR ES SU PARYŽIAUS SUSITARIMU SUDERINTIEMS
                                   LYGINAMIESIEMS INDEKSAMS

     9 punktas. Jeigu lyginamasis indeksas vadinamas ES prisitaikymo prie klimato kaitos lyginamuoju indeksu ar
     ES su Paryžiaus susitarimu suderintu lyginamuoju indeksu, lyginamųjų indeksų administratoriai taip pat
     atskleidžia šią informaciją:

     a) Į ateitį orientuota kiekvienų metų
          priklausomybės nuo iškastinio kuro
          mažinimo perspektyva

     b) IPCC priklausomybės nuo iškastinio
          kuro     mažinimo      perspektyvos
          (1,5 °C, neviršijant ar viršijant
          nedaug) įgyvendinimo per metus
          vidutinis mastas nuo jos sukūrimo

LT                                                           2                                                        LT
 ---pagebreak---      c) Dalinis tų lyginamųjų indeksų ir jų
          investavimo galimybių aibės, kaip
          apibrėžta Komisijos deleguotojo
          reglamento        (ES) …/…[įrašyti
          nuorodą į Komisijos deleguotąjį
          reglamentą,     kuriuo      Europos
          Parlamento         ir       Tarybos
          reglamentas          (ES) 2016/1011
          papildomas ES prisitaikymo prie
          klimato kaitos lyginamųjų indeksų
          ir ES su Paryžiaus susitarimu
          suderintų    lyginamųjų      indeksų
                                         1
          minimaliaisiais standartais]       1
          straipsnio e punkte, sutapimas
          naudojant aktyviąją turto lygmens
          dalį.

              3 SKIRSNIS. SUDERINIMO SU PARYŽIAUS SUSITARIMO TIKSLAIS ATSKLEIDIMAS

     10 punktas. Iki šio reglamento taikymo datos lyginamųjų indeksų administratoriai atskleidžia toliau nurodytą su
     svarbiais nuosavybės vertybinių popierių ir obligacijų lyginamaisiais indeksais, ES prisitaikymo prie klimato
     kaitos lyginamaisiais indeksais ir ES su Paryžiaus susitarimu suderintais lyginamaisiais indeksais susijusią
     informaciją.
     Iki 2021 m. gruodžio 31 d. lyginamųjų indeksų administratoriai atskleidžia toliau nurodytą kiekvieno lyginamojo
     indekso ar, kai taikytina, kiekvienos lyginamųjų indeksų grupės informaciją:

     a) Ar       lyginamasis  indeksas    yra     □ Taip □ Ne
             suderintas su išmetamo anglies
             dioksido kiekio mažinimo tikslu
             arba Paryžiaus susitarimo tikslų
             siekimu?

     b) Temperatūros       scenarijus    pagal
          tarptautinius standartus, naudotas
          suderinant lyginamąjį indeksą su
          išmetamo ŠESD kiekio mažinimo
          tikslu ar Paryžiaus susitarimo tikslų
          įgyvendinimu:

     c) Temperatūros scenarijaus, naudoto
          suderinant lyginamąjį indeksą su
          išmetamo ŠESD kiekio mažinimo
          tikslu ar Paryžiaus susitarimo tikslų
          įgyvendinimo tikslais, rengėjo
          pavadinimas:

     d) Metodika,    naudota       vertinant
         lyginamojo indekso suderinimą su
         temperatūros scenarijumi:

     e) Saitas į naudojamo temperatūros
          scenarijaus interneto svetainę:

     1
                ... m. ... ... d. Komisijos deleguotasis reglamentas (ES) .../..., kuriuo Europos Parlamento ir Tarybos
                reglamentas (ES) 2016/1011 papildomas ES prisitaikymo prie klimato kaitos lyginamųjų indeksų ir ES
                su Paryžiaus susitarimu suderintų lyginamųjų indeksų minimaliaisiais standartais (OL L …, …, p. …).

LT                                                            3                                                           LT
 ---pagebreak---      Paskutinio    atnaujinimo   data   ir
     priežastis:

LT                                           4   LT
 ---pagebreak---                                  II PRIEDAS
     APLINKOSAUGOS, SOCIALINIAI IR VALDYMO (ASV) KRITERIJAI, Į KURIUOS
     REIKIA ATSIŽVELGTI PAGAL LYGINAMOJO INDEKSO PAGRINDINĮ TURTĄ
                                           1 skirsnis
                               NUOSAVYBĖS VERTYBINIAI POPIERIAI

     ASV                                            ATSKLEIDŽIAMA INFORMACIJA
     KRITERIJAI

     Bendras       ASV    Lyginamojo indekso svertinis vidutinis ASV įvertinimas (neprivaloma)
     kriterijų
     vertinimas           Bendras pirmųjų dešimties (pagal svorį) lyginamojo indekso sudedamųjų dalių ASV
                          įvertinimas (neprivaloma)

     Aplinkosaugos        Lyginamojo indekso svertinis vidutinis aplinkosaugos kriterijų įvertinimas (neprivaloma)
     kriterijai
                          Lyginamojo portfelio pozicija atsinaujinančiosios energijos atžvilgiu, vertinama pagal
                          kapitalo išlaidas (CapEx) vykdant tokią veiklą (į portfelį įtrauktų energetikos įmonių dalis,
                          palyginti su bendra CapEx verte) (neprivaloma)
                          Lyginamojo portfelio pozicija su klimatu susijusios fizinės rizikos atžvilgiu, vertinant
                          pagal ekstremalių oro sąlygų poveikį įmonių veiklai ir gamybai arba įvairiems tiekimo
                          grandinės etapams (atsižvelgiant į emitento poziciją) (neprivaloma)
                          Portfelio pozicijos mastas Europos Parlamento ir Tarybos reglamento (EB)
                          Nr. 1893/20062 I priedo A–H ir L sekcijose išvardytų sektorių atžvilgiu, išreikštas bendro
                          svorio portfelyje procentine dalimi
                          Lyginamojo indekso        taršos   šiltnamio   efektą   sukeliančiomis   dujomis    (ŠESD)
                          intensyvumas
                          Deklaruotas išmetamas ŠESD kiekis procentais palyginti su įverčiu
                          Lyginamojo portfelio pozicija įmonių, kurių veikla yra įtraukta į Reglamento (EB)
                          Nr. 1893/2006 I priedo 05–09, 19 ir 20 skyrius, atžvilgiu
                          Lyginamojo portfelio pozicija veiklos rūšių, įtrauktų į aplinkosauginių ir aplinkai palankių
                          prekių ir paslaugų sektorių, kaip apibrėžta Europos Parlamento ir Tarybos reglamento
                          (ES) Nr. 691/20113 2 straipsnio 5 punkte, atžvilgiu

     Socialiniai          Lyginamojo indekso svertinis vidutinis socialinių kriterijų įvertinimas (neprivaloma)
     kriterijai
                          Tarptautinės sutartys ir konvencijos, Jungtinių Tautų principai ar, kai taikytina,
                          nacionalinės teisės aktai, naudoti siekiant nustatyti, kas yra prieštaringas ginklas
                          Lyginamojo indekso sudedamųjų dalių, susijusių su prieštaringų ginklų sektoriumi,
                          svertinė vidutinė procentinė dalis
                          Lyginamojo indekso sudedamųjų dalių, susijusių su tabako sektoriumi, svertinė vidutinė
                          procentinė dalis

     2
             2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis
             statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą
             (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393,
             2006 12 30, p. 1).
     3
             2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos
             aplinkos ekonominių sąskaitų (OL L 192, 2011 7 22, p. 1).

LT                                                           5                                                            LT
 ---pagebreak---                          Lyginamojo indekso sudedamųjų dalių, susijusių su socialiniais pažeidimais, skaičius
                         (absoliutusis skaičius ir santykinė dalis, gauta padalijus iš visų lyginamojo indekso
                         sudedamųjų dalių), kaip nurodyta tarptautinėse sutartyse ir konvencijose, Jungtinių Tautų
                         principuose ir, kai taikytina, nacionalinės teisės aktuose
                         Lyginamojo portfelio pozicija įmonių, neturinčių išsamaus patikrinimo politikos,
                         taikytinos į pagrindines Tarptautinės darbo organizacijos konvencijas Nr. 1–8 įtrauktiems
                         aspektams, atžvilgiu
                         Svertinis vidutinis vyrų ir moterų darbo užmokesčio skirtumas
                         Svertinis vidutinis valdybos narių moterų ir vyrų santykis
                         Svertinis vidutinis nelaimingų atsitikimų, sužalojimų, mirčių santykis
                         Apkaltinamųjų nuosprendžių skaičius ir baudų už antikorupcinių ir kovos su
                         kyšininkavimu įstatymų pažeidimus suma

     Valdymo             Lyginamojo indekso svertinis vidutinis valdymo kriterijų įvertinimas (neprivaloma)
     kriterijai
                         Svertinė vidutinė nepriklausomų valdybos narių dalis procentais
                         Svertinė vidutinė valdybos narių moterų dalis procentais

                                               2 skirsnis
                                        FIKSUOTOSIOS PAJAMOS

     ASV                                          ATSKLEIDŽIAMA INFORMACIJA
     KRITERIJAI

     Bendras       ASV   Lyginamojo indekso svertinis vidutinis ASV įvertinimas (neprivaloma)
     kriterijų
     vertinimas          Bendras pirmųjų dešimties (pagal svorį) lyginamojo indekso sudedamųjų dalių ASV
                         įvertinimas (neprivaloma)

     Aplinkosaugos       Lyginamojo indekso svertinis vidutinis aplinkosaugos kriterijų įvertinimas (neprivaloma)
     kriterijai
                         Lyginamojo portfelio pozicija atsinaujinančiosios energijos atžvilgiu, vertinama pagal
                         kapitalo išlaidas (CapEx) vykdant tokią veiklą (į portfelį įtrauktų energetikos įmonių dalis,
                         palyginti su bendra CapEx verte) (neprivaloma)
                         Lyginamojo portfelio pozicija su klimatu susijusios fizinės rizikos atžvilgiu, vertinant
                         pagal ekstremalių oro sąlygų poveikį įmonių veiklai ir gamybai arba įvairiems tiekimo
                         grandinės etapams (atsižvelgiant į emitento poziciją) (neprivaloma)
                         Portfelio pozicijos mastas Reglamento (EB) Nr. 1893/2006 I priedo A–H ir L sekcijose
                         išvardytų sektorių atžvilgiu, išreikštas bendro svorio portfelyje procentine dalimi
                         Lyginamojo indekso taršos ŠESD intensyvumas
                         Deklaruotas išmetamas kiekis procentais, palyginti su įverčiu
                         Lyginamojo portfelio pozicija įmonių, kurių veikla yra įtraukta į Reglamento (EB)
                         Nr. 1893/2006 I priedo 05–09, 19 ir 20 skyrius, atžvilgiu
                         Žaliųjų obligacijų procentinė dalis lyginamajame portfelyje

     Socialiniai         Lyginamojo indekso svertinis vidutinis socialinio kriterijų įvertinimas (neprivaloma)
     kriterijai
                         Tarptautinės sutartys ir konvencijos, Jungtinių Tautų principai ar, kai taikytina,

LT                                                         6                                                             LT
 ---pagebreak---                          nacionalinės teisės aktai, naudoti siekiant nustatyti, kas yra prieštaringas ginklas
                         Lyginamojo indekso sudedamųjų dalių, susijusių su prieštaringų ginklų sektoriumi,
                         svertinė vidutinė procentinė dalis
                         Lyginamojo indekso sudedamųjų dalių, susijusių su tabako sektoriumi, svertinė vidutinė
                         procentinė dalis
                         Lyginamojo indekso sudedamųjų dalių, susijusių su socialiniais pažeidimais, skaičius
                         (absoliutusis skaičius ir santykinė dalis, gauta padalijus iš visų lyginamojo indekso
                         sudedamųjų dalių), kaip nurodyta tarptautinėse sutartyse ir konvencijose, Jungtinių Tautų
                         principuose arba, kai taikytina, nacionalinės teisės aktuose
                         Lyginamojo portfelio pozicija įmonių, neturinčių išsamaus patikrinimo politikos,
                         taikytinos į Tarptautinės darbo organizacijos konvencijas Nr. 1–8 įtrauktiems aspektams,
                         atžvilgiu
                         Svertinis vidutinis vyrų ir moterų darbo užmokesčio skirtumas
                         Svertinis vidutinis valdybos narių moterų ir vyrų santykis
                         Svertinis vidutinis nelaimingų atsitikimų, sužalojimų, mirčių santykis
                         Apkaltinamųjų nuosprendžių skaičius ir baudų už antikorupcinių ir kovos su
                         kyšininkavimu įstatymų pažeidimus suma

     Valdymo             Lyginamojo indekso svertinis vidutinis valdymo kriterijų įvertinimas (neprivaloma)
     kriterijai

                                                 3 skirsnis
                                             VALSTYBĖS SKOLA

     ASV                                           ATSKLEIDŽIAMA INFORMACIJA
     KRITERIJAI

     Bendras       ASV   Lyginamojo indekso svertinis vidutinis ASV įvertinimas (neprivaloma)
     kriterijų
     vertinimas          Bendras pirmųjų dešimties (pagal svorį) lyginamojo indekso sudedamųjų dalių ASV
                         įvertinimas (neprivaloma)
                         Pagrindinių fondų valdymo įmonių, įsipareigojusių laikytis tarptautinių standartų,
                         procentinė dalis

     Aplinkosaugos       Lyginamojo indekso svertinis vidutinis aplinkosaugos kriterijų įvertinimas (neprivaloma)
     kriterijai
                         Lyginamojo portfelio pozicija su klimatu susijusios fizinės rizikos atžvilgiu, vertinant
                         pagal ekstremalių oro sąlygų poveikį įmonių veiklai ir gamybai arba įvairiems tiekimo
                         grandinės etapams (atsižvelgiant į emitento poziciją) (neprivaloma)
                         Dešimt pirmųjų ir dešimt paskutiniųjų sudedamųjų dalių pagal poziciją su klimatu
                         susijusios fizinės rizikos atžvilgiu (neprivaloma)
                         Lyginamojo indekso taršos ŠESD intensyvumas
                         Deklaruotas išmetamas kiekis procentais, palyginti su įverčiu
                         Žaliųjų obligacijų procentinė dalis lyginamajame portfelyje

     Socialiniai         Lyginamojo indekso svertinis vidutinis socialinio kriterijų įvertinimas (neprivaloma)
     kriterijai
                         Lyginamojo indekso sudedamųjų dalių, susijusių su socialiniais pažeidimais, skaičius
                         (absoliutusis skaičius ir santykinė dalis, gauta padalijus iš visų lyginamojo indekso

LT                                                         7                                                         LT
 ---pagebreak---                      sudedamųjų dalių), kaip nurodyta tarptautinėse sutartyse ir konvencijose, Jungtinių Tautų
                     principuose ir, kai taikytina, nacionalinės teisės aktuose
                     Vidutiniai emitentų pasiekimai žmogaus teisių klausimais (įskaitant kiekybinį rodiklį ir
                     jam apskaičiuoti naudojamą metodiką)
                     Vidutinis pajamų nelygybės įvertinimas, vertinant pagal pajamų paskirstymą ir tam tikros
                     ekonomikos dalyvių ekonominę nelygybę (įskaitant kiekybinį rodiklį ir jam apskaičiuoti
                     naudojamą metodiką)
                     Vidutinis žodžio laisvės įvertinimas, vertinant pagal tai, kiek politinės ir pilietinės
                     visuomenės organizacijos gali laisvai veikti (įskaitant kiekybinį rodiklį ir jam apskaičiuoti
                     naudojamą metodiką)

     Valdymo         Lyginamojo indekso svertinis vidutinis valdymo kriterijų įvertinimas (neprivaloma)
     kriterijai
                     Vidutinis korupcijos įvertinimas, vertinant pagal numanomą korupcijos valdžios
                     sektoriuje lygį (įskaitant kiekybinį rodiklį ir jam apskaičiuoti naudojamą metodiką)
                     Vidutinis politinio stabilumo įvertinimas, vertinant pagal tikimybę, kad dabartinis režimas
                     bus nuverstas panaudojant jėgą (įskaitant kiekybinį rodiklį ir jam apskaičiuoti naudojamą
                     metodiką)
                     Vidutinis teisinės valstybės įvertinimas, grindžiamas korupcijos nebuvimu, pagrindinių
                     teisių paisymu ir civilinės ir baudžiamosios teisenos padėtimi (įskaitant kiekybinį rodiklį
                     ir jam apskaičiuoti naudojamą metodiką)

                                               4 skirsnis
                                           BIRŽOS PREKĖS

     ASV                                      ATSKLEIDŽIAMA INFORMACIJA
     KRITERIJAI

     Aplinkosaugos   Pagrindinių biržos prekių pozicijos mastas su klimatu susijusios fizinės rizikos atžvilgiu
     kriterijai      vertinant ekstremalių oro sąlygų poveikį įmonių veiklai ir gamybai arba įvairiems tiekimo
                     grandinės etapams (mažas, vidutinis ar didelis) (neprivaloma)
                     Su klimatu susijusios fizinės rizikos apskaičiavimo metodika (neprivaloma)
                     Pagrindinių biržos prekių pozicijos mastas su prisitaikymu prie klimato kaitos susijusios
                     rizikos atžvilgiu, vertinant pagal finansinį poveikį, kurį sukelia mažo anglies dioksido
                     kiekio strategijų įgyvendinimas (mažas, vidutinis ar didelis)

     Socialiniai     Pagrindinių biržos prekių pozicijos mastas socialinės rizikos atžvilgiu (mažas, vidutinis ar
     kriterijai      didelis)

     Valdymo         Pagrindinių biržos prekių pozicijos mastas valdymo rizikos atžvilgiu (mažas, vidutinis ar
     kriterijai      didelis)
                     Vidutinis teisinės valstybės įvertinimas, grindžiamas korupcijos nebuvimu, pagrindinių
                     teisių paisymu ir civilinės ir baudžiamosios teisenos padėtimi (įskaitant kiekybinį rodiklį
                     ir jam apskaičiuoti naudojamą metodiką)

                                                  5 skirsnis
                                                   KITAS

LT                                                     8                                                             LT
 ---pagebreak---      ASV                                          ATSKLEIDŽIAMA INFORMACIJA
     KRITERIJAI

     Bendras       ASV   Lyginamojo indekso svertinis vidutinis ASV įvertinimas (neprivaloma)
     kriterijų
     vertinimas

     Aplinkosaugos       Lyginamojo indekso svertinis vidutinis aplinkosaugos kriterijų įvertinimas (neprivaloma)
     kriterijai
                         Portfelio pozicijos mastas su klimatu susijusių galimybių atžvilgiu vertinant investavimo
                         galimybes, susijusias su klimato kaita ir naujoviškais naujų investicijų sprendimais,
                         išreikštas bendro svorio portfelyje procentine dalimi (neprivaloma)
                         Lyginamojo indekso taršos ŠESD intensyvumas
                         Portfelio pozicijos mastas Reglamento (EB) Nr. 1893/2006 I priedo A–H ir L sekcijose
                         išvardytų sektorių atžvilgiu, išreikštas bendro svorio portfelyje procentine dalimi

     Socialiniai         Lyginamojo indekso svertinis vidutinis socialinio kriterijaus įvertinimas (neprivaloma)
     kriterijai
                         Tarptautinės sutartys ir konvencijos, Jungtinių Tautų principai ar, kai taikytina,
                         nacionalinės teisės aktai, naudoti siekiant nustatyti, kas yra prieštaringas ginklas
                         Lyginamojo indekso sudedamųjų dalių, susijusių su prieštaringų ginklų sektoriumi,
                         svertinė vidutinė procentinė dalis
                         Lyginamojo indekso sudedamųjų dalių, susijusių su tabako sektoriumi, svertinė vidutinė
                         procentinė dalis

     Valdymo             Lyginamojo indekso svertinis vidutinis valdymo kriterijų įvertinimas (neprivaloma)
     kriterijai
                         Pagrindinių fondų, kuriems taikoma priežiūros politika, įskaitant išteklių planavimo ir
                         valdymo priemones, procentinė dalis

LT                                                        9                                                          LT